jkorsvik/nowiki_second_scrape_merged huggingface dataset:
Mia Berner

Mia Berner (1923–2009) var en norsk-svensk sosiolog, filosof, forfatter og journalist. Hun bodde mesteparten av sitt voksne liv i Sverige.   
Mia Berner vokste opp i Stavanger. Hun var elev ved Kongsgård skole i Stavanger. Nitten år gammel flyttet hun til Oslo, hvor hun studerte filosofi ved universitetet.
Hun arbeidet som akademisk lærer og skrev flere lærebøker og vitenskapelige artikler innen filosofi, psykologi og sosiologi. Fra 1985 hadde hun en betydelig litterær produksjon. Berner var jevnlig bidragsyter i flere tidsskrifter, blant annet Vinduet, gjennom flere tiår.
På grunn av sitt arbeide i motstandsbevegelsen flyktet Berner til Sverige under andre verdenskrig. Hun var med i den såkalte Næss-gruppa på Universitetet i Oslo under krigen. Motstandsgruppa var ledet av den unge filosofiprofessoren Arne Næss og jusstudenten Vilhelm Aubert. Berner lot seg omfavne av Arne Næss, og ikke bare rent logisk. Hun ble hans assistent og har omtalt ham som sin «evige venn». I 1943 måtte hun flykte til Sverige. I Sverige fikk hun en karriere som sosiolog og forfatter. På øya Tjörn utenfor Göteborg, hvor hun bodde fra slutten av 1970-tallet til hun forlot Sverige, drev hun et gårdsbruk og opererte som fisker, ved siden av å lede et sosiologi­institutt i Gøteborg, en jobb hun hadde i 25 år.I åtte år var hun gift med den finske poeten Pentti Saarikoski, inntil hans død i 1983. I 1985 utgav hun biografien PS – Anteckningar från ett sorgeår, som handler om livet med Saarikoski. Dette er hennes mest kjente og mest solgte bok.I 2003 flyttet hun fra Sverige til Oslo.  
Hun døde i 2009 etter lengre tids sykeleie.Diktsamlingen Et leskur for vinden og erindringsromanen Tretten ble gitt ut posthumt i 2010.


== Bibliografi ==
1968: Termer, begrepp och definitioner
1985: PS – Anteckningar från ett sorgeår (sakprosa)
1987: Galjonsfigurer (roman)
1988: Makrillgarn (roman)
1990: Österut (roman)
1993: Din Pentti. En brevsamling med kommentarer
1995: Pentti Saarikoski: 3 Tjørnsviter. Dans! Thiarnia-suiten (gjendiktning)
1997: Dagarna i Kerlin (medforfatter) (roman)
2005: Fordi det er slik jeg ror
2010: Et leskur for vinden (diktsamling)
2010: Tretten


== Referanser ==


== Eksterne lenker ==
Morten A. Strøksnes Grenser og overskridninger. Om Mia Berner og hennes forfatterskap Minibiografi i Prosa 01|10
PSU

PSU eller psu har flere betydninger, inklusive:

Enhet for strømforsyning, forkortet (eng) Power Supply Unit.
Mål for saltholdighet (eng) Practical Salinity Unit, siden 1978 måleenhet for havvannets salinitet.
Thermaltake

Thermaltake er en taiwansk maskinvareprodusent som ble grunnlagt i 1999. Selskapet produserer kjøleprodukter for stasjonære PC-er, PC-kabinetter, strømforsyninger og eksternt tilbehør som mus, tastaturer og hodetelefoner. De er populære blant gamere og data-entusiaster generelt.


== Referanser ==


== Eksterne lenker ==
Offisielt nettsted 
(en) Thermaltake Technology – kategori av bilder, video eller lyd på Commons
Enicocephalomorpha

Enicocephalomorpha er en gruppe blant tegene (Heteroptera).  De tilhører nebbmunnene, der de blir plassert som noen av de mest primitive tegene.
Enicocephalomorpha-artene har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne  (imago) for hvert hudskifte. 


== Utseende ==
Små til middelsstore (1 – 17 mm), stort sett avlange og slanke, gjerne brunlige teger. Hodet er betydelige lengre enn bredt, gjerne med én eller flere innsnevringer. Fasettøynene er vanligvis forholdsvis små, antennene består av fire ledd. Vingene er, dersom de er velutviklede, ikke tydelig oppdelte i ulike avsnitt, men former med reduserte eller helt uten vinger forekommer også hyppig. Frambeina er vanligvis omdannet til gripeorganer som de trolig bruker til å fange bytte.


== Levevis ==
Lite er kjent om biologien til disse tegene, men der er etter alt å dømme rovdyr som jakter på små, virvelløse dyr. De finnes hyppigst på bakken, under steiner eller lignende. De artene som har velutviklede vinger flyr godt og kan danne store svermer.


== Systematisk inndeling ==

orden Nebbmunner (Hemiptera)
underorden Plantesugere (Homoptera) (parafyletisk)
underorden Teger (Heteroptera)
gruppe Enicocephalomorpha – ikke i Norge
familien Aenictopecheidae – ca. 20 kjente arter, ikke i Europa
familien Enicocephalidae – ca. 400 kjente arter, én i Europa


== Eksterne lenker ==
(en) Enicocephalomorpha i Encyclopedia of Life 
(en) Enicocephalomorpha hos Fauna Europaea 
(en) Enicocephalomorpha hos Fossilworks 
(en) Enicocephalomorpha hos ITIS 
(en) Enicocephalomorpha hos NCBI 
(en) Kategori:Heteroptera – bilder, video eller lyd på Wikimedia Commons 
Enicocephalomorpha – detaljert informasjon på Wikispecies 
Tree of Life – Enicocephalomorpha
Norsk Entomologisk forening – for deg som vil lære mer om insekter.
Dipsocoromorpha

Dipsocoromorpha er en gruppe blant tegene (Heteroptera).  De tilhører nebbmunnene. De er en artsfattig gruppe av små (3 mm eller mindre), lite oppsiktsvekkende teger, bare to arter av Dipsocoridae og én art av Ceratocombidae forekommer i Norge. Alle er trolig rovdyr som jakter på små, virvelløse dyr.
Dipsocoromorpha-artene har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne  (imago) for hvert hudskifte. 


== Systematisk inndeling ==

orden Nebbmunner (Hemiptera)
underorden Plantesugere (Homoptera) (parafyletisk)
underorden Teger (Heteroptera)
gruppe Dipsocoromorpha
familien Ceratocombidae – ca. 50 arter, én i Norge
familien Dipsocoridae – ca. 40 arter, alle verdensdeler, to i Norge
familien Hypsipterygidae – fire nålevende arter, tropisk Afrika og Asia
familien Schizopteridae – ca. 220 arter, det meste av verden
familien Stemmocryptidae – bare én art fra Ny-Guinea


== Eksterne lenker ==
(en) Dipsocoromorpha i Encyclopedia of Life 
(no) Dipsocoromorpha hos Artsdatabanken 
(en) Dipsocoromorpha hos Fauna Europaea 
(en) Dipsocoromorpha hos Fossilworks 
(en) Dipsocoromorpha hos ITIS 
(en) Kategori:Dipsocoromorpha – bilder, video eller lyd på Wikimedia Commons 
Dipsocoromorpha – detaljert informasjon på Wikispecies 
Tree of Life – Dipsocoromorpha
Norsk Entomologisk forening – for deg som vil lære mer om insekter.
Gerromorpha

Gerromorpha er en gruppe blant tegene (Heteroptera). De tilhører nebbmunnene.
Gerromorpha-artene har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne  (imago) for hvert hudskifte. 


== Systematisk inndeling ==
Norsk entomologisk forening har også utgitt en rekke Insekttabeller. Dette er små og billige hefter der en kan bestemme insekter til artsnivå. Ett av heftene (se kilde) tar for seg de norske artene av Gerromorpha. Man deler Gerromorpha i fire overfamilier.

orden nebbmunner (Hemiptera)
underorden plantesugere (Homoptera) (parafyletisk)
underorden teger (Heteroptera)
gruppe Gerromorpha – lever i vann eller på vannoverflaten, av ferskvann.
overfamilie Mesovelioidea
familie Mesoveliidae
underfamilie Madeoveliinae
underfamilie Mesoveliinae
overfamilie Hebroidea
familie Hebridae
underfamilie Hebrinae
underfamilie Hyrcaninae
overfamilie Hydrometroidea
familie Paraphrynoveliidae
familie vannskridere, Hydrometridae
familie Macroveliidae
overfamilie Gerroidea
familie Hermatobatidae
familie vannløpere, Gerridae
familie Veliidae


== Kilder ==
Gjerde, Harald og Hågvar, Sigmund. 1985. Vannteger unntatt buksvømmere (Corixidae). Norsk entomologisk forening, Norske Insekttabeller Nr. 8, 8 sider.


== Eksterne lenker ==
(en) Gerromorpha – oversikt og omtale av artene i WORMS-databasen 
(no) Gerromorpha hos Artsdatabanken 
(en) Gerromorpha hos Fossilworks 
(en) Gerromorpha hos ITIS 
(en) Gerromorpha hos NCBI 
(en) Kategori:Gerromorpha – bilder, video eller lyd på Wikimedia Commons 
Gerromorpha – detaljert informasjon på Wikispecies 
Tree of Life – Gerromorpha
Norsk Entomologisk forening – for deg som vil lære mer om insekter.
Instrumental

En instrumental er en musikalsk komposisjon, eller et musikkstykke med veldig lite eller uten noen form for vokal. Et band eller orkester som er instrumentalt benytter seg ikke av vokal.
Et musikkstykke kan likevel regnes som en instrumental hvis man bruker stemmen som instrument, for eksempel ved å jodle, plystre, beatbox eller lignende (uten bruk av ord).


== Eksterne lenker ==
 (en) Instrumental music – kategori av bilder, video eller lyd på Commons
Vannteger

Vannteger (Nepomorpha) er en gruppe blant tegene (Heteroptera). De tilhører nebbmunnene.
Vannteger har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne  (imago) for hvert hudskifte. 


== Systematisk inndeling ==
Slektskapet mellom de ulike delgruppene av Nepomorpha er uavklart. Se Nepomorpha for diskusjon og inndelinger. Inndelingen under følger.Norsk entomologisk forening har utgitt en rekke Insekttabeller. Dette er små og billige hefter der en kan bestemme insekter til artsnivå. To av heftene; tar for seg de norske artene av Nepomorpha.

orden nebbmunner (Hemiptera)
underorden plantesugere (Homoptera) (parafyletisk)
underorden teger (Heteroptera)
gruppe vannteger (Nepomorpha)
overfamilie Nepoidea
familie kjempevannteger, Belostomatidae
familie vannskorpioner, Nepidae
overfamilie Corixoidea
familie buksvømmere, Corixidae
overfamilie Ochteroidea
familie Ochteridae
familie paddeteger, Gelastocoridae
overfamilie Notonectoidea
familie ryggsvømmere, Notonectidae
overfamilie Pleoidea
familie Helotrephidae
familie Pleidae
overfamilie Naucoroidea
familie vannrøvere, Naucoridae
overfamilie Aphelocheiroidea
familie Aphelocheiridae
familie Potamocoridae


== Referanser ==


== Litteratur ==
Gjerde, Harald og Hågvar, Sigmund. 1985. Vannteger unntatt buksvømmere (Corixidae). Norsk entomologisk forening, Norske Insekttabeller Nr. 8, 8 sider.
Hebsgaard, M-B., Andersen, N.M. og Damgaard, J. (2004) Phylogeny of the true water bugs (Nepomorpha: Hemiptera – Heteroptera) based on 16S and 28S rDNA and morphology. Systematic Entomology 29(4): 488-508. [1]
Solem, John O. 1983. Norske Buksvømmere. (Corixidae, Hemiptera, Heteroptera). Norsk entomologisk forening,  Norske Insekttabeller 4, 27 sider.


== Eksterne lenker ==
(en) vannteger – oversikt og omtale av artene i WORMS-databasen 
(en) vannteger i Encyclopedia of Life 
(no) vannteger hos Artsdatabanken 
(en) vannteger hos Fauna Europaea 
(en) vannteger hos Fossilworks 
(en) vannteger hos ITIS 
(en) vannteger hos NCBI 
(en) Kategori:Nepomorpha – bilder, video eller lyd på Wikimedia Commons 
Nepomorpha – detaljert informasjon på Wikispecies 
Tree of Life – Nepomorpha
Norsk Entomologisk forening – for deg som vil lære mer om insekter.
Leptopodomorpha

Leptopodomorpha er en gruppe blant tegene (Heteroptera).  De tilhører nebbmunnene.
Leptopodomorpha-artene har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne  (imago) for hvert hudskifte. 


== Utseende ==
Små til middelsstore (opptil 8 mm), spinkle teger. Fasettøynene er store og utstående (unntatt hos Aepophilidae). Sugesnablen nokså kort, antennene består av fire ledd og er forholdsvis lange og tynne. Kroppen er vanligvis nokså flat og bredt oval sett ovenfra. Beina er slanke. På farge er de mørke eller mer eller mindre brunlige. 


== Levevis ==
Leptopodomorpha er rovdyr eller åtseletere som for det meste lever ved vann (både ferskvann og saltvann), selv om noen kan finnes på nokså tørre steder. De er raske løpere og kan ofte også hoppe langt. Flere grupper lever i fjæra, og Aepophilus bonnairei (eneste art i Aepophilidae) er trolig et av ganske få insekter som lever mesteparten av livet under saltvann.


== Systematisk inndeling ==

orden Nebbmunner (Hemiptera)
underorden Prosorrhyncha (parafyletisk)
underorden Teger (Heteroptera)
gruppe Leptopodomorpha – lever vanligvis nær vann på fuktige steder, som strender.
familien Aepophilidae
familien Leptopodidae
familien Omaniidae
familien strandteger, Saldidae – den eneste av familien som forekommer i Norge


== Eksterne lenker ==
(en) Leptopodomorpha – oversikt og omtale av artene i WORMS-databasen 
(no) Leptopodomorpha hos Artsdatabanken 
(en) Leptopodomorpha hos Fauna Europaea 
(en) Leptopodomorpha hos Fossilworks 
(en) Leptopodomorpha hos ITIS 
(en) Leptopodomorpha hos NCBI 
(en) Kategori:Leptopodomorpha – bilder, video eller lyd på Wikimedia Commons 
Leptopodomorpha – detaljert informasjon på Wikispecies 
Tree of Life – Leptopodomorpha
Norsk Entomologisk forening – for deg som vil lære mer om insekter.
Not of This Earth

Not of This Earth er det første albumet fra soloartisten Joe Satriani. Albumet er i sjangeren instrumental rock, og flere av sangene på albumet spilles fortsatt av Satriani på konserter.
Albumet mottok noe lunkne kritikker av media, og det var først året etter da hans andre album Surfing with the Alien kom ut at han ble virkelig berømt.


== Sporliste ==
Alle sangene er skrevet av Joe Satriani, "Memories" skrev han sammen med John Cuniberti.

«Not of This Earth» – 3:55
«The Snake» – 4:40
«Rubina» – 5:50
«Memories» – 4:00
«Brother John» – 2:07
«The Enigmatic» – 3:25
«Driving at Night» – 3:30
«Hordes of Locusts» – 4:55
«New Day» – 3:56
«The Headless Horseman» – 1:50


== Medvirkende ==
Joe Satriani – Gitar, bass, keyboard, slagverk
Jeff Campitelli – Slagverk, DX, fløyter
John Cuniberti – Slagverk, sang


== Eksterne lenker ==
(en) Not of This Earth på MusicBrainz
Pentatomomorpha

Pentatomomorpha er en gruppe blant tegene (Heteroptera) som tilhører nebbmunnene. De lever av plantesaft fra planter og trær, men også som rovdyr, der de suger ut kroppsvæske fra andre mindre dyr.


== Utseende ==
Pentatomomorpha har alle fem følehornsledd i antennen. 


== Levevis ==
Pentatomomorpha-artene har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne  (imago) for hvert hudskifte. 


== Systematisk inndeling ==
Norsk entomologisk forening har også utgitt en rekke insekttabeller. Dette er små og billige hefter der en kan bestemme insekter til artsnivå. Et av heftene (se kilde) tar for seg de norske breiteger.

orden nebbmunner (Hemiptera)
underorden plantesugere (Homoptera) (parafyletisk)
underorden teger (Heteroptera)
gruppe Pentatomomorpha
I gruppen Pentatomomorpha er det 29 delgrupper (familier).


== Kilder ==
Hågvar, Sigmund. 1984. Norske Breiteger. Overfamilie Pentatoidea. Norsk entomologisk forening, Norske Insekttabeller 5, 15 sider.


== Eksterne lenker ==
(en) Pentatomomorpha i Encyclopedia of Life 
(no) Pentatomomorpha hos Artsdatabanken 
(en) Pentatomomorpha hos Fauna Europaea 
(en) Pentatomomorpha hos Fossilworks 
(en) Pentatomomorpha hos ITIS 
(en) Pentatomomorpha hos NCBI 
(en) Kategori:Pentatomomorpha – bilder, video eller lyd på Wikimedia Commons 
Pentatomomorpha – detaljert informasjon på Wikispecies 
Tree of Life – Pentatomomorpha
Norsk Entomologisk forening – for deg som vil lære mer om insekter.
Cimicomorpha

Cimicomorpha er en overfamilie av tegene (Heteroptera). Gruppen mofatter flere blodsugende arter. Best kjent er veggedyret som suger blod av mennesker. 


== Levevis ==
Flere av tegene i gruppen Cimicomorpha suger kroppsvæske eller blod fra andre dyr. 
Bladtegene (Miridae) lever av plantesaft.
Cimicomorpha-artene har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne  (imago) for hvert hudskifte. 


== Systematisk inndeling ==

orden nebbmunner (Hemiptera)
underorden plantesugere (Homoptera) (parafyletisk gruppe)
underorden teger (Heteroptera)
overfamilie Cimicomorpha
Cimicoidea
nebbteger – Anthocoridae
Cimicidae
Medocostidae
Nabidae
Plokiophilidae
Polyctenidae
Velocipedidae
Joppeicoidea
Joppeicidae
Miroidea
Microphysidae
bladteger – Miridae
Reduvioidea
rovteger – Reduviidae
Pachynomidae
Phymatidae
Thaumastocoroidea
Thaumastocoridae
Tingoidea
netteger – Tingidae
Vianaididae


== Eksterne lenker ==
(en) Cimicomorpha i Encyclopedia of Life 
(no) Cimicomorpha hos Artsdatabanken 
(en) Cimicomorpha hos Fauna Europaea 
(en) Cimicomorpha hos Fossilworks 
(en) Cimicomorpha hos ITIS 
(en) Cimicomorpha hos NCBI 
(en) Kategori:Cimicomorpha – bilder, video eller lyd på Wikimedia Commons 
Cimicomorpha – detaljert informasjon på Wikispecies 
Tree of Life – Cimicomorpha
Norsk Entomologisk forening – for deg som vil lære mer om insekter.
Plastoceridae

Plastoceridae er en liten familie av biller som ligner smellere (Elateridae), men det er tvilsomt om de er i nær slekt med disse. I dag blir bare slekten Plastocerus regnet til denne familien, noen andre slekter som før ble plassert her blir i dag regnet til underfamilien Aplastinae i familien smellere (Elateridae). Ingenting er kjent om biologien til disse billene, som bare finnes i Asia.


== Utseende ==
Middelsstore (11 – 18 mm), slanke biller, ligner slanke smellere. Oversiden er fint hårete, hodet er kort og bredt, fasettøynene små og uststående, antennene lange, 11-leddete og kamformede. Brystskjoldet er sterkt punktert, med tilbaketrukne bakhjørner. Dekkvingene er lange og smale, spissen er trukket ut til en pigg. Beina er slanke, føttene enkle og fem-leddet. Larvene er ukjente.


== Systematisk inndeling ==

Ordenen biller, Coleoptera
Underordenen Polyphaga
Overfamilien bløtvinger og lysbiller, Cantharoidea
Familien Plastoceridae Crowson, 1972 - bare én slekt:
Slekten Plastocerus Schaum, 1852
Plastocerus aequatorius (Candéze, 1889)
Plastocerus amplicollis van Dyke, 1932
Plastocerus angulosus (Germar, 1844)
Plastocerus campanulatus van Dyke, 1946
Plastocerus carinatus (Champion, 1896)
Plastocerus coronadi Knull, 1941
Plastocerus frater Leconte, 1866
Plastocerus gracilior van Dyke, 1946
Plastocerus granti Schaeffer, 1916
Plastocerus jeffersonianus Knull, 1941
Plastocerus maclayi Stoop, 1935
Plastocerus megalops Fall, 1910
Plastocerus pullus Stoop, 1935
Plastocerus riveti (Fleutiaux, 1920)
Plastocerus ruficollis Schwarz, 1901
Plastocerus schaumii LeConte, 1853
Plastocerus thoracicus Fleutiaux, 1918


== Eksterne lenker ==
(en) Plastoceridae i Encyclopedia of Life 
(en) Plastoceridae i Global Biodiversity Information Facility 
(en) Plastoceridae hos Fossilworks 
(en) Plastoceridae hos ITIS 
(en) Plastoceridae hos NCBI 
(en) Kategori:Plastoceridae – bilder, video eller lyd på Wikimedia Commons 
Plastocerinae – detaljert informasjon på Wikispecies 
Plastoceridae på Delta Interactive Key - Plastocerus angulosus hann: [1]Kategori:Biller formelt beskrevet i 1852
Rhagophthalmidae

Rhagophthalmidae er en liten familie av selvlysende biller som bare finnes i Asia. De ble tidligere regnet til samme familie som de amerikanske artene i familien Phengodidae, men er nå skilt ut som en egen gruppe. Arten Rhagophthalmus ohbai, som lever i Japan, har blitt en del studert på grunn av sine lysutsendende organer. Denne arten sender ut både rødt og grønt lys, noe som er ganske uvanlig. Hannene ser ut som normale biller, mens hunnene er mer eller mindre larve-aktige (larviforme hunner). Hos de fleste slektene har hunnene utviklet "voksne" fasettøyne, antenner og bein, men hos noen er også disse larvelignende.


== Utseende ==
Middelsstore (5 – 35 mm) biller, de larvelignende hunnene størst. Hannene er avlange, med et stort hode som gjerne er bredere enn brystskjoldet (pronotum), med store fasettøyne. Antennene er korte (kortere enn hodebredden), tråd- eller kamformede, med enten 3 eller 12 ledd. Brystskjoldet (pronotum) er omtrent firkantet. Dekkvingene er myke, de dekker flygevingene, men ofte ikke de bakerste bakkroppsleddene. Bakkroppen er lang og kjegleformet. Beina er ganske lange og tynne. Hunnene er larvelignende, avlangt spoleformet, bredest på midten, hodet er ganske lite, antennene korte og sylindriske.


== Levevis ==
Larver og hunner lever på bakken, gjerne mellom løvstrø. De er sannsynligvis rovdyr. Hannene flyr godt og blir gjerne tiltrukket til lys. I likhet med mange beslektede familier sender disse billene ut lys. Noen arter utmerker seg ved at de kan sende ut lys i flere farger.


== Systematisk inndeling ==

Ordenen biller, Coleoptera
Underordenen Polyphaga
Overfamilien bløtvinger og lysbiller, Cantharoidea
Familien Rhagophthalmidae
Underfamilien Cydistinae - kan også plasseres i Phengodidae eller Lampyridae
Slekten Cydistus Bourgeois, 1885
Slekten Microcydistus Kundrata et al, 2019
Slekten Dioptoma Pascoe, 1860
Slekten Diplocladon Gorham, 1883
Slekten Dodecatoma Westwood, 1843
Slekten Falsophrixothrix Pic, 1937
Slekten Menghuoius Kawashima, 2000
Slekten Mimoochotyra Pic, 1937
Slekten Ochotyra Pascoe, 1862 - vanligvis regnet som et synonym for Rhagophthalmus
Slekten Pseudothilmanus Pic, 1918
Slekten Rhagophthalmus Motschulsky, 1854
Rhagophthalmus ohbai


== Eksterne lenker ==
Ochotrya semiusta, hann: [1]. Rhagophthalmus ohbai, hunn: [2]. Diplocalon hasselti, hann: [3].

(en) Rhagophthalmidae i Encyclopedia of Life 
(en) Rhagophthalmidae i Global Biodiversity Information Facility 
(en) Rhagophthalmidae hos ITIS 
(en) Rhagophthalmidae hos NCBI 
(en) Kategori:Rhagophthalmidae – bilder, video eller lyd på Wikimedia Commons 
Rhagophthalmidae – detaljert informasjon på Wikispecies
Oboi

Oboi (kinesisk 鰲拜, pinyin: Áobài; født ca. 1610, død 1669) var en mektig, mandsjuisk bannermann av klanen Gūwalgiya og stridsmann som senere ble en av fire regenter og keiserverger i Kangxi-keiserens første regjeringsår. 
Obois betrodde stilling skyldes ikke minst at han en gang hadde reddet Shunzhi-keiserens liv i kamp. Oboi utmerket seg under mandsjuenes kamper mot Ming-dynastiets styrker, og ble gitt tittelen «batoru» (helt). Shunzhi-keiseren utnevnte ham til minister. 
Etter Shunzhis død ble han sammen med Sonin, Ebilun og Suksaha utnevnt til seniorministre for Qing-dynastiet med den oppgave å assistere i det daglige styre av Kina inntil den unge keiseren, Hiowan Yei (Kangxi-keiseren) fylte 16 år. De fire regentene og vergene ble imidlertid snart uenige og begynte å kjempe om makten. Da seniorregenten Sonin døde i 1667, var Oboi blitt så mektig at han klarte å få den unge keiseren til å la Suksaha og hans familie henrette. Oboi hadde full kontroll over Ebilin og klarte til slutt å etablere seg som diktator.
Kangxi-keiseren grep selv makten tidligere enn forventet, da han ennå bare var 14 år. Keiseren arresterte brått Oboi og fant ham skyldig i 30 forbrytelser. Han ble dømt til døden, men straffen ble omgjort til livsvarig fengsel på grunn av hans tidligere stordåder. Han døde i fengsel i 1669. 
Oboi ble posthumt rehabilitert, Kangxi-keiseren tilgav ham hans forbrytelser i 1713. Yongzheng-keiseren gav ham tittelen førsterangs hertug og den posthume tittel Chaowu (超武 «overordentlig stridsmann»), men Qianlong-keiseren degraderte ham til førsterangs baron etter å ha revurdert hans handlinger. 


== Litteratur ==
A.W. Hummel, red.: Eminent Chinese of the Ch'ing period (1644-1912). Washington, 1943-1944. Libris 8109911
Robert B. Oxnam: Ruling from horseback: Manchu politics in the Oboi regency 1661-1669. Chicago, 1975. ISBN 0-226-64244-5
Suksaha

Suksaha (kinesisk: 苏克萨哈, død 1667) var regent i Kangxi-keiserens første år på Qing-tronen i Kina. Han ble henrettet etter manipulasjon fra en annen av regentene, Oboi.